JY LEES NOU Probeer dié nuwe velsorg-trend: #multimasking
Het jy ’n olierige T-sone, maar droë wange, ’n veluitslag op jou ken en fyn lyntjies rondom jou oë, of ’n vel wat sensitief en rooi is met donker vlekke? Die meeste van ons sukkel met meer as een velprobleem. Jou antwoord is dalk multimasking – ’n nuwe trend wat al tot talle kleurryke Instagram-selfies gelei het!
Multimasking behels die gelyktydige gebruik van twee of meer maskers op verskillende dele van jou gesig om spesifieke velsorgprobleme op dié dele te takel. Die tegniek word dikwels deur skoonheidsterapeute gebruik tydens ’n gesigbehandeling. Jy wil immers nie ’n olierige T-sone en pofferigheid onder jou oë met dieselfde aktiewe bestanddele behandel nie.
Deur jou eie unieke kombinasie van produkte te gebruik kan jy byvoorbeeld ’n veluitslag op jou ken en kakebeen, oortollige olierigheid op jou voorkop én rooi, sensitiewe wange op een slag behandel. Begin deur die grootste probleemareas op jou gesig te identifiseer en skep dan daarvolgens jou eie unieke multimasking-aksieplan.
A photo posted by Tonya Michelle | Blogger (@tonyamichelle26) on Jun 8, 2016 at 1:18pm PDT
Volg dié wenke vir jou eie masker-aksieplan:
Dele met olierigheid en ’n veluitslag... *Gewoonlik op jou voorkop, neus en ken (jou T-sone). *Kyk uit vir maskers met bestanddele soos houtskool, klei en salisielsuur. Dit los oortollige olie en onsuiwerhede in porieë op.
Dele wat droog en rooi is... *Jou vel is geneig om maklik droog en sensitief op jou voorkop en wange te wees. *Kies bevogtigende maskers wat kalmerende bestanddele soos galambotter en vitamien E bevat wat jou vel streel en jou velwand help om doeltreffend vog in te seël.
Dele met fyn lyntjies, plooie en verlies aan fermheid... *Oor jou hele gesig, maar veral rondom jou oë en mond. *Maskers met hope antioksidante, seramiede en peptiede is jou antwoord. Sorg dat enige masker wat jy rondom jou oë gebruik spesiaal daarvoor geformuleer is sodat dit nie die fyn vel daar irriteer nie.
Dele met donker vlekke en ’n vaal, oneweredige veltekstuur... *Oor jou hele gesig, maar veral op jou wange. *Kyk uit vir maskers wat vitamien C, ensieme of sure soos melk- en fitiensuur bevat om jou vel te verhelder en liggies af te skilfer vir ’n stralende gelaat. Pas op! Hoe meer produkte jy op jou gesig gebruik, hoe groter is die kans dat een van die produkte jou vel sal irriteer. Toets elke masker vooraf op ’n klein deel van jou vel voordat jy dit op jou gesig aanwend.
What to do while these #pureclaymask do their magic… gotta take a selfie! @lorealskin #instadetox #pureclaymask #lorealskin #lorealparis A photo posted by Barbara Palvin (@realbarbarapalvin) on Jul 9, 2016 at 3:32am PDT
Probeer dié maskers:
Here's a fun way to multi clay mask... I have combination skin but more on the oily side. I also have some break outs around my forehead, cheeks, and chin. These Bonvivant botanical mellow clay masks from @memebox_usa help target specific areas of my skin. The Jeju volcanic mask helps to control my oil, while the Hawaiian pink calamine calms the redness of my skin. I don't really have big pores, but the mint tea tree mask can dries out my pimples. #RainbowMasking #memebox_usa #bonvivant #rasianbeauty #botanicalmellowclaymask #florals #kbeauty #multimasking #skincare #maskingisfun #memeboxusa A photo posted by JazzyPbuttrrr (@bbbjazzybbb) on Jul 11, 2016 at 11:43pm PDT
Bronne: www.popsugar.com, www.marieclaire.com
Speel saam en toets jou skoonheidskennis!
Beste kaaskoek nog? 8 miljoen mense sê ja!